Potgooi - Nuus & Weer 24 Mei 2019 - NETRADIOSA
24/05/2019 Corrie Slabbert Nuus, Potgooi/Podcast 0
Oudpresident Jacob Zuma se regsverteenwoordiger, Muzi Skhakhane, sê sy kliënt het nie geld om vir sy korrupsieverhoor te betaal nie.
Die Nasionale Direkteur van Openbare Vervolging, Shamila Batohi, stel vandag die veteraan-vervolger, Hermione Cronje, aan die media bekend. Cronje is verlede week deur president Cyril Ramaphosa aangestel as hoof van die ondersoekeenheid in Batohi se kantoor.
Die Zondo-kommissie na Staatskaping in Parktown sal verder getuienis aanhoor van Roberto Gonsalves van ‘n Sjinese spoorkonsortium wanneer verrigtinge vanoggend hervat word. Die kommissie het gister gehoor hoe die koste van die verskuiwing van ‘n lokomotief-vervaardigingsaanleg van Pretoria na Durban op Transnet se aandrang die hoogte ingeskiet het.
Die presidensie sê voorbereidings vir die inhuldiging van die vyfde demokraties-verkose president van Suid-Afrika môre by Loftus Versfeld in Pretoria is in ‘n gevorderde stadium.
Die noodlenigingsorganisasie Gift of the Givers sal vergoed word vir die werk wat hulle gedoen het om water aan die droogtegeteisterde Makhanda in die Oos-Kaap te verskaf. verwyder word, aangesien die munisipaliteit laat blyk het dat die waterkrisis verby is.
Die nuutaangestelde minister van Gemeenskapveiligheid in die Wes-Kaap, Albert Fritz sê sy ervaring in die Maatskaplike Ontwikkeling portefeulje sal hom goed te pas kom in die nuwe pos. Hy sê hy begryp die onderliggende oorsake van misdadigheid. Fritz is deel van die kabinet wat gister deur die premier, Alan Winde aangewys is.
Die hooggeregshof in Kenia gaan vandag uitspraak lewer oor of wetgewing wat uit die koloniale tydperk spruit afgeskaf moet word. Volgens die wette word homoskesuele optrede as ‘n misdaad beskou. Organisasies wat hulle vir gay-regte beywer vra die hof om twee artikels van die wet te skrap. Drie regters het die saak aangehoor.
Die Britse eerste minister, Theresa May, sal na verwagting vandag aankondig wanneer sy gaan bedank. Sy is onder druk om die leisels neer te lê ná sterk teenkanting van haar eie parlementslede oor haar jongste Brexit-plan.
Warmbad – Gedeeltelik bewolk en koel in die oggend maar warmer later met reën en donderweer plek plek met ‘n Min 13 Max 23
Nelspruit – Gedeeltelik bewolk met reën plek plek met ‘n Min 15 Max 26
Pretoria – Gedeeltelik bewolk met matige tot swaar reënbuie met ‘n Min 17 Max 26
Johannesburg – Gedeeltelik bewolk met ‘n Min 15 Max 22
Rustenburg – Gedeeltelik bewolk met ‘n Min 14 Max 26
Bloemfontein – Gedeeltelik bewolk met ‘n Min 12 Max 23
Kimberley – Gedeeltelik bewolk met matige tot swaar reënbuie met ‘n Min 15 Max 25
Durban – Gedeeltelik bewolk met reën plek plek met ‘n Min 19 Max 23
Upington – Gedeeltelik bewolk en warm met ‘n Min 19 Max 29
Kaapstad – Sonnig met ‘n Min 15 Max 21
Port Elizabeth – Gedeeltelik bewolk met ‘n Min 14 Max 18
Sutherland – Sonnig met ‘n Min 6 Max 22
Nuwe produkte op ons winkel
Potgooi – Nuus & Weer 23 Mei 2019